Toshkentda Toronto universiteti bilan hamkorlikda ilmiy markaz ochiladi

Toshkentda Kanadadagi Toronto universitetida faoliyat olib borayotgan o‘zbekistonlik mutaxassis bilan hamkorlikda ilmiy markaz ochiladi. Bu haqda 20-dekabr kuni Vazirlar mahkamasi huzuridagi “El-yurt umidi” fondi direktori vazifasini vaqtincha bajaruvchi Adham Bekmurodov ma’lum qildi, deb yozadi Turon24.

Ilmiy markaz tibbiyot iqtisodiyoti yo‘nalishida faoliyat olib boradi.
Fond matbuot xizmatining aytishicha, hozir mazkur ilmiy markaz loyihasi ustida ish olib borilmoqda. Shuningdek, fond tomonidan Toronto universitetidagi tibbiyot iqtisodiyoti yo‘nalishida doktoranturada o‘qishi uchun 5 ta stipendiya ajratiladi.
Fond xorijning 26 mamlakatidagi 74 ta oliy ta’lim va ilmiy muassasalari bilan hamkorlik qilmoqda.